Kalendar događanja Dubrovnika

Propovijed
2023-05-26 20:00 - 21:30 (Europe/Zagreb) | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Ova dramska komedija s dva lika Billa C. Davisa, fokusira se na sukob generacija i mišljenja između lokalnog župnika pred mirovinom i idealističkog mladog đakona koji mu je dodijeljen.
Otac Tim Farley vrlo je popularan među svojim župljanima zbog svog šarma, duhovitosti, opuštenosti i zabavnih (ali bez izazova) propovijedi. Dolson je mangup koji želi promijeniti Crkvu. Uživa napadati Farleyjevu “teologiju pjesme i plesa” i postavljati neugodna pitanja poput: Zašto žene ne bi mogle biti svećenici? Zašto propovijedi moraju podilaziti župljanima? Čemu služe biskupovi savjetnici? itd.
Na zabavan, ali i izazovan način, ova komična drama propitkuje stavove koji su vječiti prijepor unutar crkve, ali i svijeta. Svaki čovjek ima nešto naučiti drugoga pa i o tome kako vršiti svoje (svećeničke) dužnosti.

Radionica "Riječ i smisao"
2023-07-08 09:00 - 13:00 | Saloča od zrcala, DUBROVNIK, Dubrovačko - neretvanska županija, 20000, Croatia (Local Name: Hrvatska)
U Saloči od zrcala Narodne knjižnice Grad (Od puča 6) započinje ciklus radionica u sklopu programa „Riječ i smisao“. Radionice su namijenjene odraslim osobama, a održavat će se tijekom šest uzastopnih srijeda, počevši od 31. svibnja 2023., u periodu od 18 do 19.30 sati. Završnim susretom, Intenzivom koji će se održati u subotu 8. srpnja 2023. u trajanju od 9 do 13 sati, zaokružit će se ovaj ciklus radionica.
Tijekom ciklusa obrađivat će se kratke priče iz odabranih djela moderne hrvatske književnosti koristeći se psihoterapijskim metodama i tehnikama pri analizi sadržaja. Cilj radionica je učiti osluškivati i filtrirati duh vremena koji odjekuje u književnim djelima današnjice kroz objektivne vrijednosti i doživljajne vrijednosti, ritam i odabir riječi te njihovim odjecima u nutrini osobe kao poziv na stvaralaštvo, kreativnost, humor i druge načine snaženja, buđenja prkosne moći ljudskog duha i stvaranja mogućnosti za sebe-nadilaženje.
Prva radionica donosi zabavnu obradu teksta iz knjige „Moramo razgovarati“ autorice Tanje Mravak. Sudionici će dobiti sve potrebne materijale na radionici. Pozivaju se svi zainteresirani da se pridruže ležernom druženju, razmjeni mišljenja i ideja te razigranom stvaranju nečeg drugačijeg i jedinstvenog.
Radi ograničenog broja sudionika, mole se svi zainteresirani da se prijave putem e-pošte na informacijska.sluzba@dkd.hr. Radionice provodi Kristina Rožić, magistra znanosti za organizacijsko ponašanje, sa specijalizacijama na području treninga i razvoja, upravljanja promjenom i ljudskim potencijalima, ispred IN MEDIAS RES.
Program je odobren i sufinanciran od strane Ministarstva kulture i medija.

Kreativno-edukativna radionica "Kako žive pčele?"
2023-06-01 18:00 - 19:00 | Ogranak Cavtat, Zidine 6, DUBROVNIK, Dubrovačko - neretvanska županija, 20000, Hrvatska
U četvrtak, 1. lipnja 2023. s početkom u 18 sati u Ogranku Cavtat (Zidine 6), održat će se kreativno-edukativna radionica “Kako žive pčele?” za djecu od 5 do 10 godina, a koja je temeljena na istoimenoj knjizi Moire Butterfield.
Na radionici će djeca moći naučiti brojne zanimljivosti o pčelama i njihovom načinu života, ukazat će im se na problem njihove ugroženosti, a osim toga uputit će ih se i na koje sve načine oni sami mogu doprinjeti očuvanju te ugrožene vrste.
Nova znanja o pčelama djeca će moći pretočiti i u likovna ostvarenja za vrijeme kreativnog dijela radionice.
Zainteresirani se mogu prijaviti putem e-pošte na cavtat@dkd.hr

Otvorenje izložbe "Promatranje", Nikola Nino Dubčić
2023-06-05 19:30 - 20:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
U organizaciji Dubrovačkih knjižnica, u ponedjeljak, 5. lipnja 2023. s početkom u 19:30 održat će se otvorenje izložbe “Promatranje”, dubrovačkog slikara Nikole Nina Dubčića. Izložba će biti otvorena do 18. lipnja 2023. Predgovor je napisao povjesničar umjetnosti Ivan Viđen.

DNEVNIK JEDNE LJUBAVI - Dubrovački glazbenici u čast albuma Josipe Lisac
2023-06-10 20:00 - 22:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovački glazbenici okupili su se u čast velike obljetnice dive Josipe Lisac i albuma “Dnevnik jedne ljubavi” koji je objavljen prije 50 godina!
Bio je to prvi album Josipe Lisac, koji je objavio Jugoton 1973. godine. Karlo Metikoš i Ivica Krajač, autori glazbe i teksta, ugradili su u album posvetu Josipi u obliku akrostiha sastavljenog od prvih slova teksta svake pjesme i završnog slova teksta albuma. Dnevnik jedne ljubavi je jedan od najboljih konceptualnih albuma hrvatskog pop-rocka i zasluženo se smatra bezvremenskim klasikom!
Na Velikoj Sceni KMD-a 10. lipnja će zasvirati band u sastavu:
Lucija Pećar Končić – vokal
Šimun Končić – gitara
Toni Butigan – klavijature
Maro Zajec – bubanj
Ante Džamarija – bas
Marko Vukić – udaraljke

*fotografija za plakat: Osnovna škola Iver, Zagreb, učenici 1. a i učiteljica Ivana Brekalo Pintač

DALMATINSKI CIKLUS: SPLITSKI VIRTUOZI
2023-06-10 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
U sklopu Dalmatinskog ciklusa 10. lipnja u 21 sat u Kneževom dvoru nastupiti će Splitski virtuozi pod ravnanjem Wladimira Kosjanenka
Izvodit će se djela B.Papandopula, B.Brittena i E.Griega.

"Knjige pod stablima" - pričaonica i likovna radionica za djecu
2023-06-13 10:00 - 12:00 | Park Gruž, DUBROVNIK, Dubrovačko - neretvanska županija, 20000, Croatia (Local Name: Hrvatska)
U organizaciji Dubrovačkih knjižnica u utorak, 13. lipnja 2023. u parku Luja Šoletića u Gružu održat će se cjelodnevno događanje “Knjige pod stablima”. Inicijativu za ovaj događaj potaknulo je Kulturno društvo Jadran kad je 2021. godine u okviru programa Ljeto u Gružu u suradnji s Dubrovačkim knjižnicama održano druženje s knjigama “Knjige pod stablima”.
Program se provodi s ciljem promoviranja i poticanja čitanja te ovim putem pozivamo male i velike čitatelje i one koji će to tek postati, da nam se pridruže.
U jutarnjim satima održat će se program za djecu: u 10 sati naše knjižničarke čitat će priče, a u 11 sati, uz podršku slikara Roberta Kralja i Marte Baće održat će se likovna radionica.
U 18 sati za djecu je planiran susret s “Mirelom Pričalicom”, a za odrasle, u 19:30 sati – susret s književnikom Renatom Baretićem koji će ovom prilikom predstaviti svoj novi roman Zadnja ruka.
Sve ostalo vrijeme, također možete doći Park Luja Šoletića, odmoriti se u hladu i pročitati neku od knjiga koje će se ovom prigodom s polica naših knjižnica “preseliti” pod stabla.
Program se održava uz potporu Grada Dubrovnika, Županije Dubrovačko-neretvanske i Ministarstva kulture i medija Republike Hrvatske, a ljubitelji knjige, tijekom ovoga ljeta, pod stablima će se imati priliku naći još i na Montovjerni, u Mokošici i Cavtatu.

"Knjige pod stablima" - Mirela Zijadić ("Mirelica Pričalica"), susret s djecom
2023-06-13 18:00 - 19:00 | Park Gruž, DUBROVNIK, Dubrovačko - neretvanska županija, 20000, Croatia (Local Name: Hrvatska)

"Knjige pod stablima" - Renato Baretić, predstavljanje knjige "Zadnja ruka"
2023-06-13 19:30 - 20:30 | Park Gruž, DUBROVNIK, Dubrovačko - neretvanska županija, 20000, Croatia (Local Name: Hrvatska)

Držićeva staklena rapsodija
2023-06-14 19:00 - 20:00 | Lazareti, lađa II, Frana Supila 10, DUBROVNIK, Dubrovačko - neretvanska županija, 20000, Croatia (Local Name: Hrvatska)
IZLOŽBA POLAZNIKA LIKOVNE RADIONICE DOMA MARINA DRŽIĆA
„DRŽIĆEVA STAKLENA RAPSODIJA“
Srijeda, 14. lipnja 2023., 19 sati, Lazareti (2. Lađa)
Dom Marina Držića i Dubrovačka baština d.o.o. s veseljem Vas pozivaju na otvorenje izložbe polaznika višemjesečne likovne radionice Doma Marina Držića za odrasle „Držićeva staklena rapsodija“ u srijedu, 14. lipnja 2023., u 2. lađi Lazareta, s početkom u 19. sati.
Izložba će predstaviti oslikane staklene kompozicije koji se sastoje od tri panela na postamentu što se vizualno prožimaju stvarajući jedinstveno umjetničko djelo. Pod vodstvom mentorice radionice Jasmine Runje, muzejske pedagoginje Doma Marina Držića, dvadeset i jedan polaznik je osmislio i razradio vlastitu kompoziciju. Oslikani paneli kombiniraju prozirne i neprozirne dijelove, bliske tehnici vitraja, a sve u cilju stvaranja što uspješnijeg efekta prožimanja i pretapanja tri dijela prikaza u jednu cjelinu. Ovisno o poziciji promatrača i kutu gledanja, dijelovi se različito preklapaju te se slika mijenja, zadobivajući trodimenzionalne kvalitete.
Kustosica Doma Marina Držića Valerija Jurjević u tekstu kataloga izložbe navodi: „Na izloženim radovima polaznika radionice „Držićeva staklena rapsodija“ našli su se razni likovi iz Držićevih djela, ali i sam Marin Držić prikazan u ambijentima u kojima je boravio, u Gradu i Rijeci dubrovačkoj uz koju se vezuje i njegov nadimak Vidra. Likovi su prikazani u renesansnoj odjeći, okruženi karakterističnom dubrovačkom arhitekturom i idiličnom prirodom. Žarke boje oživljuju površinu pojedinih stakala pridajući im stanovitu dubinu, dok u kompoziciji tri stakla prikazi postaju slojeviti i trodimenzionalni te ožive poput Držićevih riječi u ustima glumaca na pozornici.
Izložba Držićeva staklena rapsodija prikazuje ‘izvrsne stvari’ koje u Domu Marina Držića ‘nijesu se dosle činile’. Ona ne svjedoči samo o kreativnosti polaznika likovne radionice, kroz nju se ocrtava duh najvećeg hrvatskog komediografa čije stvaralaštvo i danas inspirira umjetnike raznih profila.“

Otvorenje izložbe "Dan kad sam naučila letjeti" I Maja Kovačević
2023-06-19 20:00 - 20:30 | Narodna knjižnica Grad, Ulica od puča 6, Dubrovnik, Dubrovačko - neretvanska županija, 20000, Croatia (Local Name: Hrvatska)
U organizaciji Dubrovačkih knjižnica, u ponedjeljak 19. lipnja 2023. u 20:00 u prizemlju Narodne knjižnice Grad održat će se otvorenje izložbe “Dan kada sam naučila letjeti”, dubrovačke akademske slikarice Maje Kovačević. Autorica se predstavlja s dvadesetak radova nastalih tijekom 2023. uglavnom u tehnici akrila i akvarela.
U tekstu predgovora kojeg potpisuje povjesničarka umjetnosti Maris Šišević između ostaloga stoji:
To je priča o ženi sada, ovog trenutka; O osjećaju zarobljenosti, nemogućnosti da bude potpuno slobodna, da bude ona – to je priča o tajanstvenoj ptici. Tko je žena? Zašto se svijet vrti oko žena? Žena je misterij. Što ju čini tajanstvenom i nedokučivom? Izložbom “Dan kad sam naučila letjeti” slikarica Maja Kovačević preispituje ulogu i ugroženost žene u današnjem svijetu, prenoseći svoje osjećaje i promišljanja…
Autoričin rukopis u figurativnim situacijama kroz snagu geste i sugestivnost boje koje rabi smiono, prenosi poruku o unutarnjem životu žene, iščitavanom s lica. Žena je zatvorena u unutarnje tajanstvene monologe. Fina i nježna. Osjetljiva. Pronicljiva, ali šarmantna i graciozna. Jaka. Opuštena. Prkosna i pomalo koketna. Nemoguća. Sanjiva. Neovisna i suverena. Daleka.
Žensko pitanje će još dugo biti THE pitanje. Sve dok svijet ne shvati žene i dok im ne bude dano mjesto pod suncem koje im pripada. Žene neće šutjeti u ruševinama patrijarhata sve dok se ne razgradi sustav koji ih je sputavao.
Izložba će biti otvorena do 7. srpnja 2023. od 8–19 h u radnom vremenu knjižnice.
Maja Kovačević rođena je 1980. u Dubrovniku. Maturirala je u Umjetničkoj školi Luke Sorkočevića u klasi prof. Josipa Trostmanna. Diplomirala je 2004. na Likovnoj akademiji Giuseppe Assenza Basel u klasi prof. Uda Grossklausa. Nakon akademije istražuje apstraktno slikarstvo, kolaž, boju i materiju kroz reljefnost površina. Često slika arhitekturu starog grada gdje ponekad mijenja vizure u pogledu na Grad, a ponekad mijenja arhitektonske akcente i ističe pojedine fragmente. Izlagala je na trinaest samostalnih i više skupnih izložbi u Hrvatskoj i inozemstvu te je sudjelovala na brojnim likovnim kolonijama. Godine 2012. s Anamarijom Bezek otvorila je Atelier Ma’aM. Organizira likovne radionice za djecu i odrasle. Bila je predsjednica udruge DART. Članica je HDLU-a Dubrovnik. Živi i stvara u Dubrovniku.

Radionica “Kornjače u našem zavičaju” u ogranku Cavtat
2023-06-20 18:00 - 19:00 | Ogranak Cavtat, Zidine 6, DUBROVNIK, Dubrovačko - neretvanska županija, 20000, Hrvatska
U suradnji s Javnom ustanovom za upravljanje zaštićenim dijelovima prirode Dubrovačko-neretvanske županije, najavljujemo edukativnu radionicu namijenjenu djeci od 5 do 11 godina. Pridružite nam se u ogranku Cavtat u utorak, 20. lipnja 2023. s početkom u 18 sati i zajedno otkrijmo svijet kornjača.
Na ovoj interaktivnoj i edukativnoj radionici, posebno ćemo se fokusirati na očuvanje i zaštitu slatkovodnih kornjača te upoznavanje s njihovim staništima. Djeca će imati priliku koristiti edukativne mape za bojanje i rezanje, te sudjelovati u interaktivnoj komunikaciji kako bi naučila prepoznati razlike između kopnenih, morskih i slatkovodnih kornjača, posebno barskih i riječnih vrsta. Također ćemo istražiti životne navike slatkovodnih kornjača, uključujući njihovu prehranu, sunčanje, izgled i polaganje jaja, kao i načine preživljavanja u nepovoljnim uvjetima.
Ova radionica ima poseban naglasak na odgovornom ponašanju u prirodi te zaštiti i očuvanju prirodnih vrijednosti. Cilj je podići svijest o važnosti zaštite kornjača našeg zavičaja te upoznati djecu s načinima na koje svaki pojedinac može pridonijeti očuvanju slatkovodnih, morskih i kopnenih kornjača u njihovim prirodnim staništima. Nakon edukativne radionice slijedi terenski obilazak u pratnji stručnih djelatnica Javne ustanove za upravljanje zaštićenim dijelovima prirode Dubrovačko-neretvanske županije.
Prijave za radionicu primamo putem e-maila na cavtat@dkd.hr. Pozivamo sve zainteresirane da nam se pridruže. Radujemo se vašem dolasku!

SVJETSKI DAN GLAZBE
2023-06-21 21:00 - 22:30 | Ispred crkve sv.Vlaha, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
SVJETSKI DAN GLAZBE

Dubrovački simfonijski orkestar
Ivan Hut, dirigent
Džemal Cakić, truba
Željko Barač, klarinet

PROGRAM:
A. Shaw: Concerto for clarinet
Filmska i latino glazba
Ulaz slobodan
Koncert organiziran u suradnji s Gradom Dubrovnikom i Turističkom zajednicom Grada Dubrovnika

Forum mladih Grada Dubrovnika "Što smo znali, to smo odabrali"
2023-06-22 19:00 - 21:00 | Ispred dubrovačke Katedrale, Poljana Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Cjelogodišnja manifestacija Forum mladih Grada Dubrovnika, nakon sedam tematskih radionica, završava dvjema kolažnim priredbama. Prva od njih, “Što smo znali, to smo odabrali”, održat će se 22. lipnja na pozornici ispred dubrovačke Katedrale.

PUT OKO SVIJETA U OSAMDESET DANA - mjuzikl
2023-07-05 21:30 - 23:30, 2023-06-22 21:30 - 23:30 | Tvrđava Lovrjenac, Ul. od Tabakarije 29, 20000, Dubrovnik, DUBROVNIK, Dubrovačko - neretvanska županija, 20000, Croatia (Local Name: Hrvatska)
PUT OKO SVIJETA U OSAMDESET DANA – mjuzikl
JULES VERNE – adaptacija i glazba: Sean Aita / Leo Elso
22.06. – 05.07., svaku večer osim 30.06. – Lovrjenac
Predstava se izvodi na engleskom jeziku.
Kreativni tim:
Adaptacija teksta i režija: Sean Aita
Kompozitor: Leo Elso
Scenograf i kostimograf: Roberto Surace
Dizajner svjetla: Aleksandar Mondecar
Dizajner videa: Nikola Kapidžić
Uloge:
Leo Elso – Passpartout i ansambl
Juliana Barros – Miss Aouda i ansambl
Rhianna Goodwin – Samantha Graham / Batuclar i ansambl
Julian Harries – Mr Fix i ansambl
Filip Krenus – Mr Fogg i ansambl
Web i grafički dizajn: Davor Pukljak (Frontispis)
Kreativni roducent: Filip Krenus (Honey-Tongued Theatre Productions, London)
Izvršne producentice: Darija Mikulandra Žanetić i Jelena Maržić (Brilliant Events)
O PREDSTAVI
Pridružite nam se na vratolomnom putovanju oko svijeta u društvu gospodina Phileasa Fogga i njegovog sluge Passpartouta, ali ne zaboravite staviti pamet na komediju!
Svjetska praizvedba nove uglazbljene verzije klasičnog romana Julesa Vernea obećava pregršt zabave, romanse i pustolovina. Svakako se možete očekivati poveću dozu slapsticka, can-can plesačica, let balonom, željezničku nesreću, slonove i zarazne melodije u prekrasnom okružju tvrđave Lovrjenac u Dubrovniku.
Adaptaciju potpisuje nagrađivani engleski dramski pisac i redatelj Sean Aita, a glazbu je skladao glumac i skladatelj Leo Elso koji je nedavno nastupio u mjuziklu The Grinning Man u londonskom West Endu.
Jules Verne se smatra ocem znanstvene fantastike, ali u ovom slavnom romanu autor se dotaknuo naglog razvoja svjetskog prijevoza.
Kao suštinski uštogljeni engleski gospodin opsjednut točnošću, Phileas Fogg je postao omiljen lik diljem svijeta dok se hvata u koštac s cijelom lavinom nedaća dok pokušava dobiti svoju ludu okladu.
Ovaj je mjuzikl posebno napisan i skladan za dubrovačku publiku, a festival Midsummer Scene pružit će vam savršenu ljetnu razonodu. Stoga ne oklijevajte, nego kupite karte i s nama ćete u samo devedeset minuta obići cijeli svijet.
Na takvoj bi nam brzini sigurno pozavidio i sam Jules Verne!
Ulaznice: od 30 do 50 €
Prodajna mjesta:
Online na www.ulaznice.hr
Turistička zajednica grada Dubrovnika, Pile / Luža, Stradun
Prodajno mjesto na Lovrjencu, jedan sat prije početka predstave

Forum mladih Grada Dubrovnika "Gotovo je, gotovo!"
2023-06-23 20:00 - 22:30 | Ispred dubrovačke Katedrale, Poljana Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Cjelogodišnja manifestacija Forum mladih Grada Dubrovnika, nakon sedam tematskih radionica, završava dvjema kolažnim priredbama. Druga priredba pod nazivom “Gotovo je, gotovo!” održat će se 23. lipnja na pozornici ispred dubrovačke Katedrale.

Pasko Burđelez "Poštuj sezonca"
2023-06-23 21:00 - 23:00 | Galerija Flora, Šetalište Kralja Zvonimira, DUBROVNIK, Dubrovačko - neretvanska županija, 20000, Croatia (Local Name: Hrvatska)
UMJETNOST JE IZRAZ ČOVJEKOVE RADOSTI U RADU!

POŠTUJ SEZONCA događanje je koje je zasnovano na predavanjima Williama Morrissa.
>> http://www.blok.hr/…/william-morris-o-umjetnosti-i…

Uključuje poziv radnicima i građanima na druženje i party.
Gostujući DJ je Luka Janjac (DJ Carnero)
>> https://soundcloud.com/videohouse…/vhs-podcast-032-carnero

U Galeriji Flora bit će izloženi radovi Paska Burđeleza.
Sve počinje u 21 sat, u subotu 24.6.2023.

Program nije komercijalne prirode.
Slobodno pozovite ljude koje svakodnevo susrećete na njihovom radnom mjestu kao i ostale građane.

Ovo događanje realiziramo u drugarstvu s HDLU Dubrovnik i Galerijom Flora, a u sklopu programa “Druga mjesta” (Grad je mrtav? Živio Grad! 2023.)

Sve vas s veseljem pozivamo i veselimo se vašem dolasku!

„Ah! Ivan Gundulić – od spomenika do pjesnika u tri činjenja“ - program posvećen 130. obljetnici Gundulićeva spomenika
2023-06-25 20:00 - 22:00 | Saloča od zrcala, DUBROVNIK, Dubrovačko - neretvanska županija, 20000, Croatia (Local Name: Hrvatska)
U okviru programa obilježavanja 130. obljetnice otkrivanja Gundulićeva spomenika Dubrovačke knjižnice pripremile su program pod nazivom „Ah! Ivan Gundulić – od spomenika do pjesnika u tri činjenja“, koji će se održati u nedjelju, 25. lipnja 2023.
Činjenje prvo ili „Rendićev Gundulić“ započinje u 20 sati na Gundulićevoj poljani gdje će povjesničar umjetnosti i arheolog Ivan Viđen održati predavanje o Gundulićevu spomeniku i njegovu autoru Ivanu Rendiću. U programu sudjeluje i Edi Jertec, glumac Kazališta Marina Držića.
Činjenje drugo započinje u 20.30 u Saloči od zrcala Narodne knjižnice Grad. U ovom činjenju Ivan Grkeš, asistent na Odsjeku za etnologiju i kulturnu antropologiju Filozofskog fakulteta u Zagrebu, Dubrovčanin sa zagrebačkom adresom održat će predavanje pod nazivom „Spomenik kao prijeporno mjesto. Trodnevna proslava otkrivanja Gundulićeva spomenika u Dubrovniku 1893.“
Izložba „Pjesnik i njegovo djelo u Znanstvenoj knjižnici“ treće je i završno činjenje u prostoru Znanstvene knjižnice u ulici Cvijete Zuzorić 4.

KONCERT POVODOM 130. OBLJETNICE PODIZANJA SPOMENIKA IVANU GUNDULIĆU
2023-06-27 21:00 - 22:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
KONCERT POVODOM 130. OBLJETNICE PODIZANJA SPOMENIKA IVANU GUNDULIĆU održat će se 27.6. u utorak u Kneževom dvoru u 21 sat. Na programu su djela dubrovačkih i hrvatskih skladatelja: Sorkočević, Rogowski, Končić, Sager, Butigan i Miletić te Divertimento u D-duru (W.A.Mozart).

VEČER DORE PEJAČEVIĆ SA DSO
2023-06-28 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
VEČER DORE PEJAČEVIĆ SA DSO
28.6.. srijeda, Knežev dvor u 21 sat
DSO & Hrvatsko-austrijsko društvo

HEROES - Bruno Isaković i Mia Zalukar // Perforacije u Dubrovniku 2023.
2023-06-29 20:00 - 21:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
U sklopu festivala Perforacije 2023. u četvrtak 29. lipnja u 20 sati u Kazalištu Marina Držića pogledajte predstavu Heroes / Heroji Bruna Isakovića i Mije Zalukar
Heroes je nova predstava Brune Isakovića i Mije Zalukar kojom zalaze u svemir prepun intimnih pitanja o smislu svega onoga što znamo i, pogotovo, svega onoga što ne znamo da nas čeka u budućnosti. Znakovit je naslov predstave, ne samo jer daje naslutiti da ona svoju inicijalnu referentnu točku traži u liku, djelu i mitologiji Davida Bowiea, već jer “herojima” otvara mogućnost postojanja u nekim drugim dimenzijama. U potrebi da pobjegnemo od lavine informacija s kojima se suočavamo svakodnevno i od odgovornosti prema prijetnjama koje trenutno bacaju sjenu na našu planetu mi se okrećemo prema zvijezdama i bježimo u svemir. Prepoznatljiv stih “we could be heroes, just for one day” ne ostavlja nas samo u domeni lake pop pjesme koja nam ne izlazi iz glave već prerasta u poruku koja nam dolazi iz naše vlastite budućnosti. Autorski i kreativni tim ove predstave istražuje povezanost onoga što gledamo na sceni i onoga što najčešće ne vidimo u sebi. Neizbježno dolazimo do moralnog i etičkog smisla današnjih heroja, jer sve dublje moramo kopati u svojim generacijskim posrtanjima da bismo rekonstruirali onakvu sliku svijeta koja bi nas natjerala da zaista povjerujemo onima koji ga strastveno žele spasiti. Ova nas predstava vodi na putanju propitivanja kakve su to naše revolucije danas i kakve (anti)heroje zapravo zazivaju?
Autori: Bruno Isaković, Mia Zalukar, Izvode: Mateja Miković, Gendis Putri Kartini, Oblikovanje zvuka: Hrvoje Nikšić, Oblikovanje svijetla: Saša Fistrić, Oblikovanje videa: Dragan Đokić, Tehničko vodstvo: Domagoj Klasić, Tekstovi: Lidija Deduš, Kostimografija: Ana Fucijaš Izrada kostima: Aleksandra Jurišić Rastović, Fotografije: Vid Redža, Asistentica heroja: Lucija Barišić, Produkcija: Malo sutra, Domino, Art radionica Lazareti, Partner: Zagrebački plesni centar
Program se odvija u suradnji organizacija Malo sutra, Domino i Art radionica Lazareti u okviru projekta Mreža izvedbenih umjetnosti 2023. koji podržava Zaklada Kultura nova.
Sufinancirano sredstvima programa Kreativna Europa Europske unije u okviru projekta ACT: Art, Climate, Transition.
Festival Perforacije 2023 – https://thisisadominoproject.org/
Festival Perforacije u Dubrovniku 2023.
29.6.2023. u 20:00 sati
Kazalište Marina Držića, Pred Dvorom 3, Dubrovnik
ULAZNICE: 8 € (60.28 Kn) – https://www.ulaznice.hr/web/event/87/730

VEČER OPERNIH ARIJA
2023-06-29 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Koncert će se održati 29.06. u četvrtak u Kneževom dvoru u 21 sat. Na repertoaru su djela “Carmen”- G.Bizet te “Tosca”- G.Puccini pod ravnanjem dirigenta Ivana Huta, uz četiri izvrsna mlada hrvatska operna pjevača, a to su sopranistica Marta Hut, tenor Roko Radovan, bariton Matija Meić i mezzosopranistica Martina Menegoni.

Predstavljanje knjige "Fragmenti sjećanja na dubrovačku ratnu 1991."
2023-06-30 19:00 - 20:00 | Saloča od zrcala, DUBROVNIK, Dubrovačko - neretvanska županija, 20000, Croatia (Local Name: Hrvatska)
Predstavljanje knjige Berte Dragičević “Fragmenti sjećanja na dubrovačku ratnu 1991.” održat će se u petak, 30. lipnja 2023. u 19 sati u Saloči od zrcala Narodne knjižnice Grad. Uz autoricu, u predstavljanju će sudjelovati urednica knjige Iva Dedo, Mato Franković, Pero Poljanić, Miho Katičić i Željko Žutelija.
Berta Dragičević u knjizi oživljava neke od najizazovnijih trenutaka u povijesti Dubrovnika, kada se, kako sama autorica piše, Grad branio ne samo oružjem već i pisanom riječju. Tada, Dragičević je dodijeljena uloga koordinatorice Službe informiranja i veza u Kriznom štabu Općine Dubrovnik, a u prosincu iste godine imenovana je jednom od troje koordinatora Službe za odnose s javnošću. Njen zadatak, kako iznosi, bio je informiranje Zagreba i inozemne javnosti o ratnim stradanjima koja su pogodile područje Općine. Ratna sjećanja Berte Dragičević poduprta su slikovnim prikazima, fotografijama te izvornim dokumentima, odnosno prijepiskom s brojnim istaknutim osobama onog vremena. Pisane priloge u knjizi “Fragmenti sjećanja na dubrovačku ratnu 1991.” ostvarili su i ratni gradonačelnik Dubrovnika Pero Poljanić, ratni kolega Miho Katičić, renomirani novinar Željko Žutelija, Stjepan Sučić iz Matice Hrvatske te Dubrovkinja iz Washingtona Tane Dušilo Cavich.

PIANO MANIACS TRIATHLON: Matej Meštrović, Matthew Mayer, Antonija Pacek
2023-06-30 21:30 - 23:00 | Knežev dvor, DUBROVNIK, Dubrovačko - neretvanska županija, 20000, Hrvatska
Koncert 30-06. u 21:30 sati – Knežev Dvor

PIANO MANIACS TRIATHLON
Matej Meštrović, Matthew Mayer, Antonija Pacek
From meditative melodies
to virtuoso brilliance —
three acclaimed pianists
take us on a unique
musical journey

30 June at 9:30 p.m. / Rector’s Palace
Tickets: from 20 to 30 €
Ticket Sales:
Buy online at www.ulaznice.hr
Dubrovnik Tourist Board, Pile / Luža, Stradun

HUMANITARNI KONCERT - NAIRA ASATRYAN, klavir
2023-07-01 21:00 - 22:00 | Knežev dvor, DUBROVNIK, Dubrovačko - neretvanska županija, 20000, Hrvatska
Naira Asatryan, klavir

PROGRAM:
J.S.Bach: Francuska uvertira u h-molu
L.van Beethoven: Mjesečeva sonata, op.27
L.van Beethoven: 7 Varijacija na temu “God save the King”

DSO, PAOLO SCIBILIA & MAURIZIO MASTRINI
2023-07-04 21:00 - 22:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovački simfonijski orkestar
Paolo Scibilia, dirigent
Maurizio Mastrini, klavir

PROGRAM:
M. Mastrini: “Baci”

Otvorenje izložbe Priče o ženama - Mitski likovi i realnost kroz muzejske predmete
2023-07-05 20:30 - 22:00 | Lazareti, lađa II, Frana Supila 10, DUBROVNIK, Dubrovačko - neretvanska županija, 20000, Croatia (Local Name: Hrvatska)
Pozivamo Vas da nam se pridružite na otvorenju izložbe „Priče o ženama: mitski likovi i realnost kroz muzejske predmete“ u srijedu, 5. srpnja 2023. u 20:30 sati u Lazaretima , lađa II.
Izložba „Priče o ženama: mitski likovi i realnost kroz muzejske predmete“ plod je suradnje 12 muzejskih djelatnica i djelatnika iz 9 slovenskih muzeja i donosi 12 priča o ženama u rasponu od 2700 godina: od 7. stoljeća prije Krista sve do polovine 20. stoljeća. Posredstvom muzejskih predmeta i mitova imamo priliku upoznati ženu kao majku, suprugu, robinju, kraljicu, ljubavnicu, metaluršku radnicu, putnicu pa čak i žene pomorce. Autori izložbe postavili su si za zadaću potaknuti posjetitelje na kritičko promišljanje o tome je li današnje vrijeme ženama više dalo ili oduzelo te što je i kome uskratilo.
Prva priča je o kneginji sa Kapiteljske njive u Novom Mestu iz 7. st. pr. Kr. Druga je o Keltkinji položenoj pored ratnika u zajednički grob u Brežicama, u 3. st. pr. Kr. Kroz simbolične prikaze na rimskoj uljanici iz Kranja upoznajemo priču o kraju egipatske kraljice Kleopatre. Priču o tužnoj majci predstavlja izniman nalaz 2000 godina starog dječjeg groba iz Križišča kod Spodnjih Škofija. Tri rimska novčića iz Pirana govore o Rimljankama. Mit o Europi, koji govori o neprestanim migracijskim tokovima, ali i o nasilju nad ženama, prikazan je na ptujskom mozaiku starom oko 1700 godina ali i na freski u Viteškoj dvorani dvorca u Brežicama naslikanoj početkom 18. st. Srebrna ukosnica krije priču o tajanstvenoj i važnoj ženi iz 6. stoljeća iz Rifnika. Na tanjuru građanske keramike pronađenom u Škofjoj Loki dojmljiv je portret moderne žene 16. st.
Iz bliže prošlosti tu su još priče o ženama radnicama, a kasnije i stručnjakinjama u metalurškoj industriji u 19. i 20. st. te priča o Savi i Jolandi, prvim Slovenkama koje su završile školovanje za zanimanje pomorca.
Središnji motiv izložbe je tvrdo drvo koje je raslo na grobu spisateljice i novinarke, svjetske putnice, amaterske istraživačice i poliglotkinje Alme Karlin iz Celja čija uzbudljiva životna priča svjedoči o prekoračenju svih mogućih granica: fizičkih, duhovnih, društvenih i fizičkih.
Dubrovačko gostovanje izložbe zajednički organiziraju Dubrovačka baština i Dubrovački muzeji.
Izložba ostaje otvorena do 3. kolovoza 2023.
Dobro nam došli!

Ulicama našeg Grada u Uvali Lapad
2023-08-31 22:00 - 23:00 | Šetalište kralja Zvonimira, Šetalište kralja Zvonimira 17, DUBROVNIK, Dubrovačko - neretvanska županija, 20000, Croatia (Local Name: Hrvatska)
U sklopu manifestacije ”Ulicama našeg Grada”, organizaciji TZ-a i Grada, tijekom srpnja i kolovoza izvest će se 40-ak koncerata u Uvali Lapad i kraj Onofrijeve fontane, a nastupat će klape Ragusavecchia, Maestral, Ragusa, Subrenum, Karaka, Kolafjaka, Poklisari, Pučki pjevači, Trio Laus, Kvartet Taliri te KUD sv. Juraj Osojnik. Tako ovu srijedu kraj Onofrijeve fontane nastupa klapa Maestral, u Uvali klapa Ragusa, u petak u Uvali pjevaju Taliri, a u nedjelju Pučki pjevači, dok će klapa Subrenum pjesmom razveseliti u gradu kraj Onofrijeve fontane. Svi glazbeni programi započinju u 22 i traju do 23 sata, a program se nastavlja naredna dva mjeseca.

„Dubrovački ples s kugom: vrijeme Lazareta na Pločama“- predstavljanje knjige dr.sc. Vesne Miović
2023-07-06 20:30 - 22:00 | Lazareti, lađa V, Frana Supila 10, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovačka baština d.o.o. i Zavod za povijesne znanosti HAZU u Dubrovniku imaju čast pozvati Vas na predstavljanje knjige Vesne Miović: “Dubrovački ples s kugom: vrijeme Lazareta na Pločama”

u četvrtak, 6. srpnja 2023. u 20:30 h u Lazaretima, lađa V.

Vesna Miović je međunarodno priznata istraživačica povijesti osmansko – dubrovačkih odnosa i povijesti dubrovačkih Židova. U svojim radovima se u više navrata bavila Lazaretima na Pločama: prvo kada je prije dvadesetak godina proučavala ulogu osmanskog emina koji je stanovao u Lazaretima, potom u sklopu monografije „Lazareti u Dubrovniku“ izdane prigodom završetka projekta „Lazareti –kreativna četvrt Dubrovnika“.

Knjiga “Dubrovački ples s kugom: vrijeme Lazareta na Pločama” daje dosad najcjelovitiji prikaz jedinstvenog i iznimno učinkovitog dinamičnog sustava obrane od kuge zahvaljujući kojem je Dubrovačka Republika uspješno branila živote stanovnika i ekonomski opstanak. Pored toga, donosi i nove spoznaje o povijesti svih dubrovačkih lazareta do pada Republike; o nastanku, radu i organizaciji sanitarnog kordona te o iznimno važnoj ulozi vlastele koja je bila u prvim redovima obrane od kuge.

Knjigu će, pored autorice, predstaviti Nella Lonza i Ljiljana Betica Radić te moderatorica Zrinka Lucianović

Radujemo se Vašem dolasku!
